Skilakas

Skilakas arba Skilakas Kariandientis () – senovės graikų keliautojas ir rašytojas, gyvenęs VI-V a. pr. m. e.

Buvo kilęs iš Karijos regiono Mažojoje Azijoje, Kariandos miesto. Tarnavo Achemenidų valdovui Darijui I. Dalyvavo jo sudarytoje ekspedicijoje į rytines imperijos žemes. Keliautojas pasiekė Gandharos miestą, iš ten – Indo upę. Ja nuplaukė iki Indijos vandenyno, tada per Raudonąją jūrą, Suecą grįžo atgal į Persiją. Jo kelionė truko 30 mėnesių.

Savo kelionę aprašė veikale „Periplus“, kuris iki šių dienų neišliko, bet juo rėmėsi Herodotas (rašė, kad Skilakas apiplaukė visą Aziją, kaip kad finikiečiai – visą Libiją. Po šio žygio Darijus užpuolęs Indiją)http://www.sacred-texts.com/cla/hh/hh4040.htm. Skilaką taip pat mini Strabonashttp://www.perseus.tufts.edu/hopper/text?doc=Strab.+12.4.8&fromdoc=Perseus%3Atext%3A1999.01.0198. Skilako darbas yra vienas pirmųjų žinomų šaltinių apie Indiją.

 Šaltiniai 

Kategorija:Senovės Graikijos keliautojai ir geografai